Almada

Almada () – miestas Portugalijoje, Lisabonos regione, Setubalio apskrityje. Įsikūręs prie Težo žiočių, priešais Lisaboną. Yra uostas (Kašiljase) iš kurio kursuoja keltas į Lisaboną. Per miestą eina Lisabonos-Setubalio magistralė ir geležinkelis. Tiltas Ponte 25 de Abril jungiantis Almadą ir Lisaboną yra vienas ilgiausių Europoje (2,27 km). Upės pakrantėje stovi Kristaus Karaliaus paminklas, nukreiptas į Lisaboną. Į Almados savivaldybę taip pat įeina Košta da Kaparikos miestelis Atlanto vandenyno pakrantėje, žymus savo paplūdimiais.

 Istorija 

Almada įkurta 1190 m. karaliaus Sanšo I nutarimu.

 Savivaldybė 
Almados savivaldybė užima 70,2 km² plotą, 2011 m. gyveno 174 030 gyventojų. Be Almados miesto kitos svarbesnės jos gyvenvietės: Košta da Kaparika, Kintinjašas, Vale Figeira, Aroeira, Sobreda, Botekinas, Trafarija.Almada, citypopulation.de

 Žymūs žmonės 
 Anabela – dainininkė,
 Luís Figo – futbolininkas,
 Carlos Sousa – lenktynininkas,
 Telma Monteiro – dziudo imtynininkė,
 Romeu Correia – rašytojas,
 Carmen Susana Simões – dainininkė.

 Miestų giminystė 
  Porto Amboinas, Angola
  Salas, Žaliasis Kyšulys
  Regla, Kuba

 Šaltiniai 

Kategorija:Portugalijos miestai